
 DR 30.6.2011 

 

24 

Bagaimana kita dapat membangunkan industri pembinaan kalau hal seumpama ini 
wujud dan rang undang-undang itu tidak ada satu fasa pun untuk menangani masalah ini. 

 ■1150 

Dato’ Yong Khoon Seng: Tuan Yang di-Pertua, saya harap Yang Berhormat 
Kepong boleh bantu saya  beritahu  di mana yang berlaku seperti yang dikatakan tadi kita 
akan ambil tindakan. Jujur ini ikhlas. Untuk makluman Dewan yang mulia, cadangan 
pindaan rang undang-undang CIDB adalah bertujuan tadi saya ada bacakan. Oleh itu, rang 
undang-undang ini akan meningkatkan keupayaan CIDB untuk memantau dan mengawal 
kualiti projek-projek pembinaan negara. 

Untuk makluman Ahli Yang Berhormat Kepong, standard Malaysia adalah diambil 
kira dan meletakkan benchmark berdasarkan beberapa standard antarabangsa. Standard 
Malaysia juga diiktiraf dan setaraf piawaian international, antarabangsa. Kita pun pakai ISO 
dan Euro standard dan British standard untuk bahan-bahan juga. 

Tuan Yang di-Pertua, Yang Berhormat Kuala Krau membangkitkan isu data-data 
pekerja asing serta bagaimana pindaan rang undang-undang ini akan dapat membolehkan 
CIDB memantau jumlah pekerja asing sektor pembinaan di dalam negara. Untuk makluman 
Ahli Yang Berhormat Kuala Krau tidak dapat dinafikan bahawa tenaga kerja dalam sektor 
pembinaan di dalam negara kita ini masih memerlukan pekerja asing. Berdasar statistik 
dikeluarkan oleh Jabatan Imigresen Malaysia seramai 235,010 pekerja asing bekerja dalam 
sektor pembinaan sehingga akhir tahun 2010.   

Melalui pindaan rang undang-undang ini setiap pekerja binaan asing yang sah 
wajib berdaftar dengan CIDB dan ini membolehkan CIDB memperoleh data yang berkaitan. 
Menerusi data yang mencukupi dan komprehensif serta tepat, perancangan keperluan 
tenaga kerja, latihan yang diperlukan dapat direalisasikan. Pendaftaran juga dapat 
memberikan pengiktirafan dan menaikkan imej personel pembinaan. 

Yang Berhormat Kuala Krau juga minta penjelasan lanjut berhubung dengan 
syarikat yang ditubuhkan bagi menguruskan kemasukan pekerja asing sektor pembinaan. 
Untuk makluman Yang Berhormat Kuala Krau, Construction Labour Exchange Centre 
Berhad (CLAB) atau CLAB telah ditubuhkan sebagai sebuah organisasi bertaraf syarikat 
berhad menurut jaminan tanpa keuntungan pada 13 November 2003. Ianya adalah hasil 
daripada keputusan Mesyuarat Jawatankuasa Kabinet Mengenai Pekerja Asing atau 
JKKPA dalam Bil.1/2003 pada 28 Januari 2003 dan ditubuhkan menerusi inisiatif CIDB. 

CLAB merupakan salah satu inisiatif kerajaan dalam membantu menyelesaikan isu 
bekalan pekerja asing binaan. Ia berperanan membantu memantau, membantu industri 
pembinaan sebagai pusat setempat agihan pekerja asing binaan bagi kontraktor yang 
mempunyai pekerja asing yang tidak digunakan setelah projek disiapkan dan seterusnya 
mengagihkan pekerja asing berkenaan kepada kontraktor yang memerlukan.  

Di samping itu, JKKPA juga telah menetapkan supaya setiap kontraktor yang 
memerlukan pekerja asing binaan kurang daripada 10 orang memohon permohonan 
tersebut perlu dikemukakan menerusi CLAB. Sehingga 31 Mac 2011, seramai 25,630 orang 
pekerja asing telah diproses oleh CLAB, di mana sebanyak 17,328 orang merupakan 
pekerja yang masih aktif.   

Berhubung dengan isu aplikasi IBS dalam projek kerajaan dan swasta, serta impak 
IBS dalam mengurangkan pekerja asing. Berdasarkan kepada maklumat ICU, Jabatan 
Perdana Menteri sebanyak 331 buah projek kerajaan telah menggunakan kaedah IBS dari 
Oktober 2008 sehingga Mei 2010 ialah setelah Surat Pekeliling Perbendaharaan, SPP Bil. 7 
Tahun 2008 dikeluarkan pada 31 Oktober 2008. Walau bagaimanapun, penggunaan IBS 
dalam projek swasta masih rendah dan pindaan rang undang-undang ini dilihat amat perlu 
dilakukan.   

Melalui kajian yang telah dilakukan oleh CIDB pada tahun 2010 menunjukkan 
tenaga buruh asing di tapak bina yang menggunakan IBS dapat dikurangkan sehingga lebih 
40 peratus berbanding kaedah pembinaan secara konvensional. Pengurangan ini adalah 
berdasarkan kepada bidang trade seperti tukang kayu, tukang bengkok besi, pekerja am, 
tukang konkrit dan tukang lepa.   



24. Bagaimana kita dapat membangunkan industri pembinaan kalau hal seumpama ini wujud dan rang undang-undang itu tidak ada satu fasa pun untuk menangani masalah ini. #1150. Dato' Yong Khoon Seng: Tuan Yang di-Pertua, saya harap Yang Berhormat Kepong boleh bantu saya beritahu di mana yang berlaku seperti yang dikatakan tadi kita akan ambil tindakan. Jujur ini ikhlas. Untuk makluman Dewan yang mulia, cadangan pindaan rang undang-undang CIDB adalah bertujuan tadi saya ada bacakan. Oleh itu, rang undang-undang ini akan meningkatkan keupayaan CIDB untuk memantau dan mengawal kualiti projek-projek pembinaan negara. Untuk makluman Ahli Yang Berhormat Kepong, standard Malaysia adalah diambil kira dan meletakkan benchmark berdasarkan beberapa standard antarabangsa. Standard Malaysia juga diiktiraf dan setaraf piawaian international, antarabangsa. Kita pun pakai ISO dan Euro standard dan British standard untuk bahan-bahan juga. Tuan Yang di-Pertua, Yang Berhormat Kuala Krau membangkitkan isu data-data pekerja asing serta bagaimana pindaan rang undang-undang ini akan dapat membolehkan CIDB memantau jumlah pekerja asing sektor pembinaan di dalam negara. Untuk makluman Ahli Yang Berhormat Kuala Krau tidak dapat dinafikan bahawa tenaga kerja dalam sektor pembinaan di dalam negara kita ini masih memerlukan pekerja asing. Berdasar statistik dikeluarkan oleh Jabatan Imigresen Malaysia seramai 235,010 pekerja asing bekerja dalam sektor pembinaan sehingga akhir tahun 2010. Melalui pindaan rang undang-undang ini setiap pekerja binaan asing yang sah wajib berdaftar dengan CIDB dan ini membolehkan CIDB memperoleh data yang berkaitan. Menerusi data yang mencukupi dan komprehensif serta tepat, perancangan keperluan tenaga kerja, latihan yang diperlukan dapat direalisasikan. Pendaftaran juga dapat memberikan pengiktirafan dan menaikkan imej personel pembinaan. Yang Berhormat Kuala Krau juga minta penjelasan lanjut berhubung dengan syarikat yang ditubuhkan bagi menguruskan kemasukan pekerja asing sektor pembinaan. Untuk makluman Yang Berhormat Kuala Krau, Construction Labour Exchange Centre Berhad (CLAB) atau CLAB telah ditubuhkan sebagai sebuah organisasi bertaraf syarikat berhad menurut jaminan tanpa keuntungan pada 13 November 2003. Ianya adalah hasil daripada keputusan Mesyuarat Jawatankuasa Kabinet Mengenai Pekerja Asing atau JKKPA dalam Bil.1/2003 pada 28 Januari 2003 dan ditubuhkan menerusi inisiatif CIDB. CLAB merupakan salah satu inisiatif kerajaan dalam membantu menyelesaikan isu bekalan pekerja asing binaan. Ia berperanan membantu memantau, membantu industri pembinaan sebagai pusat setempat agihan pekerja asing binaan bagi kontraktor yang mempunyai pekerja asing yang tidak digunakan setelah projek disiapkan dan seterusnya mengagihkan pekerja asing berkenaan kepada kontraktor yang memerlukan. Di samping itu, JKKPA juga telah menetapkan supaya setiap kontraktor yang memerlukan pekerja asing binaan kurang daripada 10 orang memohon permohonan tersebut perlu dikemukakan menerusi CLAB. Sehingga 31 Mac 2011, seramai 25,630 orang pekerja asing telah diproses oleh CLAB, di mana sebanyak 17,328 orang merupakan pekerja yang masih aktif. Berhubung dengan isu aplikasi IBS dalam projek kerajaan dan swasta, serta impak IBS dalam mengurangkan pekerja asing. Berdasarkan kepada maklumat ICU, Jabatan Perdana Menteri sebanyak 331 buah projek kerajaan telah menggunakan kaedah IBS dari Oktober 2008 sehingga Mei 2010 ialah setelah Surat Pekeliling Perbendaharaan, SPP Bil. 7 Tahun 2008 dikeluarkan pada 31 Oktober 2008. Walau bagaimanapun, penggunaan IBS dalam projek swasta masih rendah dan pindaan rang undang-undang ini dilihat amat perlu dilakukan. Melalui kajian yang telah dilakukan oleh CIDB pada tahun 2010 menunjukkan tenaga buruh asing di tapak bina yang menggunakan IBS dapat dikurangkan sehingga lebih 40 peratus berbanding kaedah pembinaan secara konvensional. Pengurangan ini adalah berdasarkan kepada bidang trade seperti tukang kayu, tukang bengkok besi, pekerja am, tukang konkrit dan tukang lepa.